Britanski komandosi
Britanski komandosi () su bile britanske specijalne snage koje su djelovale za vrijeme Drugog svjetskog rata. Osnovane su 1940. godine i ispočetka popunjavane ljudstvom kopnene vojske, a u svrhu izvođenja prepada i drugih akcija na teritoriji kontinentalne Evrope pod njemačkom, odnosno osovinskom okupacijom. Britanski komandosi su tokom trajanja rata djelovali na svim bojištima, organizirani u 30 jedinica i formalno grupirani u 4 jurišne brigade; njihovo ljudstvo su s vremenom činili pripadnici drugih vidova britanskih oružanih snaga, ali i pripadnici vojski drugih savezničkih država. Britanski komandosi su djelovali na evropskom, ali i pacifičkom ratištu, pri čemu su njihove akcije imale raspon od sitnih gerilskih prepada do akcija u kojima su služile kao jurišne trupe pri izvođenju najvažnijih ofenzivnih operacija. Tokom rata su Britanski komandosi stekli ogroman ugled i poslužili kao model po kome su formirane i obučavane brojne druge specijalne jedinice u svijetu, uključujući američke rendžere i Zelene bertke. 

Većina jedinica britanskih komandosa je rasformirana nakon rata, sa izuzetkom današnje 3. komandoske brigade Kraljevskih marinaca; njihovu tradiciju u britanskim oružanim snagama danas njeguju Padobranska regimenta, SAS i SBS.

Vidi još
Specnaz

Vanjske veze
 Commando Veterans Association
 Combined Operations
 Commando Veterans Association
 30 Commando Assault Unit - Ian Fleming's 'Red Indians'
 No. 6 (Army) Commando
 No, 47 (Royal Marine) Commando Association

Specijalne snage
Britanska vojna historija
Nastanci 1940.
Prestanci 1946.